**ПРАВИЛНИК ТАКМИЧЕЊА**

**камерне музике, певача и инструменталиста**

Члан 1.

Удружење музичких и балетских педагога Србије и Министарство просвете организују Републичко такмичење Камерне музике , певача и инсртументалиста.

Право учешћа имају редовни, ванредни ученици и студенти.

Такмичење је јавна музичко- педагошка манифестација.

Члан 2.

Оснивач Такмичења је Удружење музичких и балетских педагога Србије (у даљем тексту УМБПС)

Члан 3.

Такмичење се одржава према Правилнику и Пропозицијама такмичења.

Правилником се регулишу елементи организације Такмичења.

Пропозицијама програми такмичарских дисциплина и категорија.

Члан 4.

По правилу, Такмичење се одржава сваке године у априлу- мају месецу текуће године.

Сваке године на такмичењу учествују: камерни ансамбли, етно групе и солисти у традиционалном певању.

Инструменти се мењају сваке друге године.

Члан 5.

Пријаве за учешће се достављају у року који одреди Организатор Такмичења за сваку дисциплину такмичења и назначен је у обрасцу Пријаве

Посебне пријаве имају камерни ансамбли а посебну солисти.

У обрасцу Пријаве треба да се попуне сви тражени подаци.

Пријаве се налазе на сајту Удружења са јасно назначеним роком пријава за сваку дисциплину. Пријаве достављене после рока неће бити прихваћене.

Уз пријаву треба доставити доказ о уплати донације за учешће на Такмичењу

Члан 6.

На Такмичењу **камерни ансамбли** основних музичких школа, срењих музичких школа, академија у складу са пропозицајама такмичења.

**Етно групе**, основних школа, основних музичких школа, срењих музичких школа, гимназија и средњих стручних школа.

**СОЛИСТИ** учествују у следећим дисциплинама:

**Дувачки инструменти**: Кларинет и Саксофон

**Клавир**

**Соло певање**

Члан 7.

Учеснике Такмичења оцењује жири који по правилу има од 3 до 5 чланова. У раду жирија учествује и секретар жирија који нема право оцењивања такмичара. Жири чине еминентни музички педагози и уметници из Србије .Члан жирија чији такмичар наступа или је у родбинским односима са такмичаром нема право гласања.

Члан 8.

Ансамбл/ такмичар који прекорачи предвиђену минутажу, жири по правилу, прекида и оцењује на основу изведеног програма до момента прекида.

Члан 9.

Ансамбли / солисти се рангирају према освојеном броју поена.

Прва награда се може доделити ако ансамбл освоји најмање 95 поена.

Друга награда се може доделити ако ансамбл освоји најмање 90 поена.

Трећа награда се може доделити ако ансамбл освоји најмање 85 поена.

Похвала се може доделити ако ансамбл освоји најмање 80 поена.

Сви ансамбли са мање од 80 освојених поена добијају Диплому за учешће.

Члан 10.

Жири може да прогласи један ансамбл / солисту за Лауреатa Такмичења ако освоји 100 поена.

За Лауреатa Такмичења се проглашава један ансамбл / солиста за ниво основне музичке школе, један за ниво средње музичке школе , један за ниво факултета. У случају истог броја бодова предност има млађи такмичар / ансамбл у свакој дисциплини за коју се Такмичење одржава.

Члан 11.

Ансамбли/ солисти који су проглашени за Лауератa Такмичења имају обавезу наступа на завршном концерту.

Члан 12.

Организатор такмичења ће за ансамбле/ солисте који су проглашени за Лауреате обезбедити адекватне награде.

Члан 13.

Одлука жирија о рангирању ансамбала/ солиста је коначна и неопозива.

Члан 14.

Након одржаног Такмичења постоји могућност разговора са члановима жирија.

Правилник такмичења усвојен на Управном одбору УМБПС